Анас Шарбини

Анас Шарбини (роден на 21 февруари 1987 во РиекаAnas Sharbini at Playerhistory.com) — хрватски фудбалер од средниот ред кој игра за Риека.

Технички одлики
Неговата главна позиција е лево крило, иако тој исто така може да игра како офанзивен играч од средниот ред. Тој е најдобро познат по неговиот одличен дриблинг и солидни нафрлувања.

Клупска кариера
 Риека 
Анас е син на палестинскиот бегалец од Сирија Јамал Шарбини и мајката Ранка од  Гробник, а по својот татко добил и  јорданско државјанство.Hrvatski nogometni savez Фудбалските почетоци ги направил во Риека, по што преминал во младинската школа на екипата на Риека од која подоцна дошол до првиот тим.

Во сезоната 2006-07 бил еден од најдобрите млади играчи во Прва ХНЛ. Следната сезона, и покрај своето не доволно искуство и младосте, назначен е за   капитен на Риека. Со тоа станал најмладиот капитен во историјата на клубот."Sanjao sam ovaj trenutak", novilist.hr

За време на зимската пауза во сезоната 2008-09, се шпекулирало за негово заминување во Динамо или Хајдук,"Anas Sharbini korak bliže Hajduku", rijekadanas.com"Sharbini između Dinama i Hajduka: Kroz HNL ću prije do reprezentacije!", sportskenovosti.hr но Шарбини останал во Риека.

 Хајдук Сплит 
Сепак на 13 август 2009 ја напуштил Риека и потпишал за Хајдук  заедно со својот брат Ахмад.  Анас го добил дресот со број 99.Sharbinijima 9 i 99 hajduk.hr Во 73 првенствени натпревари постигнал 15 голови.

 Ал Итихад Џеда 
После три сезони во Хајдук, во кој не ги исполнил очекувањата Анас Шарбини заминал во Саудиска Арабија, потпишувајќи на 25 јули 2012 двогодишен договор со Ал Итихад од Џеда за оштета од 1.8 милиони евра. Своето деби во првенството на Саудиска Арабија го направил на 6 август 2012, во натпреварот против Ал Итифак на домашен терен што неговата екипа ги добила со 3-0. Тој се појавил во игра од клупата за резерви влегувајќи на местото на мароканецот Фаузи Абделгани во 55-тата минута од натпреварот. На 10 ноември во натпреварот против Ал Шабаб, Шарбини добил директен црвен картон во 29-тата минута за брутален старт над капитенот на противничката екипа Ахмед Отаиф.Al Shabab vs Al Ittihad LIVE Commentary Goal.com

Во финишот на сезоната го раскинал договорот со клубот и се вратил во Хрватска. За Ал Итихад одиграл вкупно 15 првенствени натпревари и еден во купот.

 Риека 
После четири години, на 23 мај 2013 Шарбини се враќа во Риека, потпишувајќи две годишен договор со можност за продолжување на уште година дена. На 28 јули 2013, дебитирал по своето вреќење во натпреварот Риека-Динамо што завршил 0-0. Три дена подоцна тој го постигнал 
првиот погодок во победата над Жилина со 2-1, во првиот натпревар од 3-тото квалификациско коло од Лигата на Европа. На својот прв првенствен гол во сезоната (2013-14) чекал до 26 февруари 2014, кога го постигнал првиот гол во натпреварот на домашен терен против Динамо што завршил 2-2. Во следните месец дена Шарбини постигнал уште 4 првенствени гола и сите на домашен терен; во победата над Сплит (4-1), во победата над Локомотива (3-2) и два погодока во победата над неговиот поранешен клуб Хајдук Сплит (4-1).Rijeka uvjerljiva protiv Hajduka na rasprodanoj Kantridi

 Репрезентативна кариера 
Шарбини ги поминал сите возрасни категории на младите репрезентации, за кој запишал околу 30 настапи. Неколкупати влегувал во конфликт со селекторот на младата репрезентација на Хрватска, Дражен Ладиќ,"Vraćen pokajnik Sharbini, pozvan Mato Jajalo" , jutarnji.hr"Anas Sharbini ponovo otkantao Dražena Ladića", index.hr по што Ладиќ се откажал од него, а HNS го казнил со 80.000 kn."Anas Sharbini nije platio kaznu, HNS ga suspendirao" , 24sata.hr

Селекторот на сениорската репрезенѕација на Хрватска Славен Билиќ го повикал Шарбини на поширокиот список со играчи за Европското првенство 2008,"Bilić pozvao Sharbinija", novilist.hr, но тој сепак не се нашол меѓу 23-цата избрани за турнирот.

Хет-трик
И покрај тоа што е играч од средниот ред, Шарбини секогаш се славел со тоа што постигнувал многу голови по сезона, а во својата кариера досега постигнал два хет-трика. И двата ги остварил во натпревари од Прва ХНЛ во 2009 година во периодот во кој го носел дресот на Риека (првиот пат) и бил можеби во најдобра форма во целата своја кариера. Првиот бил во победата на домашен терен со 6-2 над Славен Белупо, а вториот исто така на домашен терен во победата со 6-0 над Локомотива. Интересно за вториот натпревар е тоа што сите шест голови за Риека ги постигнаа браќата Шарбини; три Анас, три Ахмад.

Натпревари во кој постигнал хет-трик

 Надворешни врски 
Анас Шарбини на soccerway
Анас Шарбини на Transfermarkt
Анас Шарбини на Goal.com 
Анас Шарбини на espn
Анас Шарбини на whosocered

Наводи

Категорија:Хрватски фудбалери
Категорија:Фудбалери на ФК Риека
Категорија:Фудбалери на ФК Хајдук Сплит
Категорија:Живи луѓе
Категорија:Родени во 1987 година